**Občina Bled**

**obcina@bled.si**

**Cesta svobode 13**

**Bled**

Društvo za varstvo naravne in kulturne dediščine Bleda z okolico

Spoštujmo Bled

Grajska 3a

Bled

**Zadeva: Prijava nepravilnosti**

Spoštovani,

prosimo, da nam odgovorite na naše prijave, ki vam jih posredujemo v skladu s temeljnim aktom društva, in sicer:

1. Promet na Cesti svobode je že dalj časa oviran zaradi gradnje podpornega zidu pod vilo Viktorija.

Zanima nas, kdo je izdal dovoljenja za ta poseg, saj glede na varstvo naravne in kulturne dediščine menimo , da grobo posega v ambient Bleda. Glede na višino zidu predvidevamo, da bo to območje še dodatno ograjeno, kar ni sprejemljivo.

Cesta svobode je zaprta po enem voznem pasu tudi v času, ko nihče ne dela. Zakaj se to dovoli na glavni cesti Ljubljana – Bohinj, saj se po nepotrebnem ustvarjajo prometni zastoji ?

slika 1

1. Člani društva smo mnenja, da mora tako občina kot država nemudoma pristopiti k sanaciji obrežja, ki se nezadržno pogreza v Blejsko jezero. Prosimo, da nas  obvestite, kdaj nameravate izvesti te nujne ukrepe .

 slika 2

1. Novi lastnik vile Viktorije je ogradil zemljišče in s tem onemogočil dostop do Straže, ki je bil desetletja v javni funkciji. Od občine, kot pristojne institucije, pričakujemo, da z novim lastnikom uredite služnostno pravico za javni dostop do hriba Straže in žičnice.

4. Člani društva smo v mesecu novembru v območju pojezerja in vodnih virov zaznali več lokacij na katerih se intenzivno gnoji. Sami ste že seznanjeni s preobilnim gnojenjem in onesnaževanjem vodnega vira za Gorje in Bled, gnojenje na Pernikih in na travnikih ob reki Radovni. Zaskrbljeni smo zaradi onesnaževanja vodnih virov, mokrišč, jezera in rek. Pričakujemo, da o tem nemudoma obvestite pristojne inšpekcijske službe in izvedete zaščitne ukrepe.

slika 3 Višce

slika 4 Selo

.

5. Opažamo sečnjo dreves in grmovnic na obrežju Blejskega jezera za katero ne vidimo pravih razlogov (razen napada lubadarja na smreke). Zanima nas, kdo je dovolil golosek pod Hotelom Jadran, delen posek pod Vilo Viktorijo in na zahodnem delu Straže. Predlagamo, da vztrajate, da se čim prej ponovno zasadijo večje sadike dreves in grmovnic in da se vzpostavi prvotno stanje.

slika 5 Hotel Jadran

Prosimo, da nas o ukrepih čimprej obvestite.

Bled, 22.11.2018 Za društvo Spoštujmo Bled

Srečko Kunčič